শ্রদ্ধেয় ভান্তে দীর্ঘ কয়েক বছর রাঙ্মাটি,খাগড়াছড়ি,দিঘীনালা,পানছড়ি বা বাঘাইছড়ি গমনাগমন করতে করতে একসময় চলা ফেরার গতি মন্তর হয়ে উঠ্‌লো । শারিরীক বার্ধক্য জনিত কারনে তাঁর পক্ষে আর যত্র তত্র গমনা গমন সম্ভব নয় । সর্বশেষ ১৯৯৯ সালের পর হতে রাঙ্গামটি হতে আর অন্যত্র যাওয়া সম্ভব হয়ে উঠেনি । ১৯৯৯ সালে খাগড়াছড়ি ধর্মপুর আর্য বনবিহারে এক বর্ষাবাস যাপন শেষে রাঙ্গামাটি রাজবন বিহারের দায়ক দায়িকারা সদলবলে এসে শ্রদ্ধেয় ভান্তেকে রাঙ্গামাটি নেয়ার পর আর খাগড়াছড়ির দিকে ভান্তের আসা হয়নি ।শ্রদ্ধেয় ভান্তে যেদিন ধর্মপুর আর্য বনবিহার থেকে রাঙ্গামাটি রাজ বনবিহার উদ্দেশ্যে রওয়ানা হবেন সেদিন খাগড়াছড়ির হাজার হাজার দায়ক দায়িকার সম্মিলন ঘটে আর সবার চোখে মুখে বিরহের আবহ । ছেলে সস্তানেরা পিতা মাতা বা নিকট আত্মীয় ¯^Rb ছেড়ে দূর জায়গায় কোথাও গেলে বা পরম আত্মীয়ের বিদায়ের ক্ষণে যে শোকাতুর পরিবেশ সৃষ্টি,সেদিনও দেখেছি এক বেদনাঘন মূহুর্ত । কি দায়ক,ভক্ত বা কি শ্রদ্ধেয় ভিক্ষু সংঘ । যারা শ্রদ্ধেয় ভান্তের সঙ্গে যাবেন বা যারা শ্রদ্ধেয় ভান্তেকে বিদায় জানাবেন সবার মানসিক অবস্থা একই ধরনের । সেদিন আমি দেখেছি শ্রদ্ধেয় ভান্তের চোঘে মুখেও আবেগের ছাপ । যখন তিনি আমাদের ছেড়ে রাঙ্গামাটির উদ্দেশ্যে রওয়ানা দিচ্ছেন, দলবদ্ধ দায়ক দায়িকা যেখানে দেখেছেন গাড়ী থামিয়ে হাত নেড়ে নেড়ে দু-একটি কথা বার বার বলে গেছেন- তোমরা সবাই ভাল থেকো ,অন্যায় করোনা,শীল ভঙ্গ করোনা ,কাউকে কোন ক্ষতি করোনা,হিংসা করোনা,কারোর সাথে অন্যায় ব্যবহার করোনা । তোমরা জ্ঞান নিয়ে,প্রজ্ঞা নিয়ে নিজেদের অক্ষুন্ন রাখবে।তোমরা সবসময় পাপের প্রতি ভয়,লজ্ঝা এবং ঘৃনা প্রদর্শন করবে। সদা হুঁশিয়ার থাকবে,সাবধান থাকবে,তবেই তোমরা বিপদমুক্ত থাকবে ।